wannaphong/clean_thaiwikipedia huggingface dataset:
# ฮิเดะโอะ อิชิงุโระ
ฮิเดโอะ อิชิกุโระ  นักแสดงชาวญี่ปุ่น เกิดวันที่ 10 มกราคม พ.ศ. 2532 อยู่สังกัด Production Ogi ส่วนสูง 180 เซนติเมตร น้ำหนัก 70 กิโลกรัม เกิดที่จังหวัดโทชิกิ กรุ๊ปเลือด โอ ความสามารถพิเศษ เทนนิส การใช้ปากเป็นเสียงเครื่องดนตรี แบดมินตัน งานอดิเรก : ฟังเพลง

ประวัติ 
ปี 2004 ได้รับรางวัลชนะเลิศในการประกวด Junon Superboy Contest ครั้งที่ 17 และได้เข้าวงการบันเทิง
ปี 2005 แสดงละครเรื่องแรกเรื่อง  Gokusen ภาค 2 และได้แสดงละครอีกหลายเรื่อง

ผลงาน
ละคร 
Gokusen ภาค 2 ตอนที่ 8 (ปี 2005 ช่อง NTV) รับบทเป็น ทาคุ ยาบุกิ 
Brother Beat (ปี 2005 ช่อง TBS) รับบทเป็น เค ทามุระ
Satomi Hakkenden (ปี 2006 ช่อง TBS) รับบทเป็น ชินาชิจิ
Princess Princess D (ปี 2006 ช่อง TV Asahi) รับบทเป็น ฮารุกะ คุโจอิน
Koumyogatsuji (ปี 2006 ช่อง NHK) รับบทเป็น ฮิเดโยริ โนะ โทโยโทมิ
Byakkotai (ปี 2007 ช่อง TV Asahi) รับบทเป็น มาเอะคาวะ
Elite Yankee Saburo (ปี 2007 ช่อง TV Tokyo) รับบทเป็นตัวหลัก ชื่อ ซาบุโร่ โอโคจิ
Himawari~Masako Natsume 27-sai no Shougai to Haha no Ai (ปี 2007 ช่อง TBS) 
รับบทเป็น โทชิอากิ โอดาเตะ (เป็นน้องของมาซาโกะ)
Mou Hitotsu no Zou no Senaka ตอนที่ 2 (ปี 2007 ช่อง TV Asahi) 
Kamen Rider Den-O (ปี 2007 ช่อง TV Asahi) รับบทเป็น ไค
1 Pound no Fukuin (ปี 2007 ช่อง  NTV) รับบทเป็น โฮริงุจิ
Gokusen ภาค 3 (ปี 2008 ช่อง NTV) รับบทเป็น เคนโงะ ฮงโจ
Cat Street(ปี 2008 ช่อง NHK)รับบทเป็น ไทโย ฮาราซาวะ
Gokusen ภาค 3 special (ปี 2008 ช่อง NTV) รับบทเป็น เคนโงะ ฮงโจ
100 Scene no Koi (ละครทางมือถือ ปี 2009)
『RESCUE～Tokubetsu Koudo Kyujotai 』(ปี 2009 ช่อง TBS) รับบทเป็น โชโงะ อิงาวะ
MR.BRAIN ตอนที่ 2 (ปี 2009 ช่อง TBS) รับบทเป็น โคโซ สุงิยามะ
Dandy daddy~Renaishousetsuka Izaki Ryunosuke~ (ปี 2009 ช่อง TV Asahi) รับบทเป็น ยูโตะ โคบายาคาวะ
อุลตร้าแมนออร์บ (ปี 2016) รับบทเป็น คุเรไน ไก

รายการวาไรตี้
Koisuru Hanikami (ปี2005 ช่อง TBS)ได้เดทคู่กับ Saki Fukuda
Erin ga chousen! nihongo dekimasu  (ปี 2006 ช่อง NHK) รายการสอนภาษา
Ana☆Para (2008 NTV)
Mezamashi Terebi (2008 FUJI TV)

ภาพยนตร์ 
Utatama ( ปี2008)
Gekijouhan Elite Yankee Saburo  ( ปี2009)
Higanjima (ภาพยนตร์ร่วมสร้าง เกาหลี - ญี่ปุ่น) (2009)
Keitai kareshi ( ปี2009)

โปรโมชั่น วิดีโอ 
AZU - I will

โฆษณา
au (โทรศัพท์มือถือ)
BOLD (โฆษณาผลิตภัณฑ์ซักผ้า)

หนังสือ
Official Shashin Princess Princess D (ปี 2006)
First Photobook "HOME" (ปี 2008)
# กูเกิล แอดเวิดส์
แอดเวิดส์  เป็นบริการโฆษณาออนไลน์จากกูเกิล โดยแอดเวิดส์เป็นผลิตภัณฑ์สร้างรายได้หลักของบริษัท โดยทำงานคู่กับแอดเซนส์ แอดเวิดส์ทำงานในระบบ Pay per click กล่าวคือผู้ลงโฆษณาจะเสียเงินต่อเมื่อมีคนกดป้ายโฆษณาเข้าไปในเว็บไซต์เท่านั้น โดยแอดเวิดส์เองจะมี 2 ระบบหลักคือ การแสดงผลโฆษณาเป็นตัวอักษรล้วน และการแสดงผลเป็นภาพ โดยลักษณะการแสดงผลของ แอดเวิดส์ จะมีความสอดคล้องกับเนื้อหาของเว็บไซต์ รวมไปถึง คำ หรือ คีย์เวิรด์ ที่คนค้นหาผ่านระบบค้นหาของ กูเกิ้ล

ปัจจุบันการทำงานของกูเกิลแอดเวิดส์นั้นใช้งานได้หลากหลายมาก

ฝ่ายแอดเวิดส์ของกูเกิลนั้นมีสำนักงานอยู่ที่เมืองแอนน์อาร์เบอร์ในรัฐมิชิแกน
# เดวาเคิร์ส
เดวาเคิร์ส (Devacurse) เป็นเกมการ์ดโดยมีการ์ดเป็นอุปกรณ์ประกอบในการเล่น จัดเป็นกลุ่มประเภท Trading Collectable Card Game ที่ผู้เล่นการ์ดจะถูกเรียกว่า “เดวา” คือ สมมุติตัวผู้เล่นเสมือน เทวะ (Deva) ที่กำลังอยู่ท่ามกลางสงครามแห่งการแย่งชิงอำนาจของเหล่าทวยเทพทั้งหลาย ตามนิยายเดวาเคิร์ส โดยมีกองการ์ดที่เปรียบได้กับจักรวาล (Universe) ที่ตนเองปกปักษ์รักษาอยู่ เสกลงมาเป็นกองทัพและ เครื่องมือ (Soilder, Event cards) อีกทั้งยังสามารถอวตารร่างของตนลงมาในสนามรบในรูปแบบของ Hero ที่สามารถแบ่งภาคลงมาเล่นได้หลายร่าง เพื่อใช้ในการปกป้องบริวารของตนเองและต่อกร กับเดวา คนอื่น ๆ รวมถึงร่ายกำลังพลทหารและอำนาจพิเศษต่าง ๆ โดยใช้ค่าพร (blessing cost) ที่ได้จากการ์ดสวด (prayer card) ที่วางอยู่ในตำแหน่ง temple zone มาให้พลังงาน แก่การ์ดต่าง ๆ ตามจำนวนค่าร่ายที่กำหนดไว้, ชนิดธาตุต่าง ๆ (Elements) ที่กำหนดไว้ ได้แก่ ดิน (earth), น้ำ (water), ลม (wind), ไฟ (fire), ไม้ (wood), เหล็ก (metal) และมีการ์ดที่ดึงออกมาจากอนุสรณ์สถาน (cenotaph) เพื่อจ่ายเป็น guardian cost ให้แก่การ์ดฮีโร่ เพื่อการอวตาร เสมือนกับอวตารร่างของตนลงมาจากความศรัทธาของวิญญาณเหล่าทหารที่ล่วงลับไปแล้ว โดยมี Faith point (หรือ FP ค่าความศรัทธา) อยู่ 30 หน่วย เป็นเหมือนพลังชีวิตให้กับผู้เล่นแต่ละคนในเกม ซึ่งเดว่าตนใดที่สูญเสียค่าความศรัทธาจนหมด จะเป็นฝ่ายพ่ายปราชัยในสงคราม

6 elements คือ ธาตุพื้นฐานของการ์ดเดวาเคิร์ส ประกอบไปด้วย ดิน (สีน้ำตาล), น้ำ (สีน้ำเงิน), ลม (สีขาว), ไฟ (สีแดง), ไม้ (สีเขียว) และ เหล็ก (สีดำ)

 คำศัพท์ เดวา 
 Devacurse (เดวาเคิร์ส) แปลว่า คำสาปแห่งเทพ 
 Deva (เดวา) = Player (ผู้เล่น) 
 Universe (ยูนิเวิร์ส) = สำรับการ์ด, กองการ์ด (deck)
 Avatar (อวตาร) = การแบ่งภาคของผู้เล่นลงมาใน battle filed บนตำแหน่ง hero line 
 Prayer card = การ์ดใด ๆ ก็ตามที่อยู่ในตำแหน่ง temple zone และ ทำหน้าที่ให้ค่าพร (Blessing cost) แก่การ์ดอื่น ๆ เพื่อจะได้นำการ์ดนั้น ๆ มาใช้งานได้ 
 Guardian Card = การ์ดที่อยู่ในกอง cenotaph ที่ถูกดึงมาใช้จ่ายเป็น guardian cost (GC) ให้แก่การ์ดฮีโร่ เพื่อการอวตาร และอัพเกรดเปลี่ยนระดับความสามารถของการ์ดฮีโร่ 
 Faith point (FP) = ค่าความศรัทธาของเดวา เปรียบเสมือนพลังที่เป็นเกราะคุ้มครองเดวาแต่ละคน ถ้าไม่เหลือพลังศรัทธา เดวาก็ไม่สามารถจะอยู่ต่อไปได้ ในบางครั้งเราอาจจะเรียกว่า deva point (DP) ได้ 
 Blessing cost = ค่าพร prayer card จ่ายให้กับการ์ดต่าง ๆ ยกเว้นฮีโร่เพื่อลงมาบน battle field
 Deplete = การใช้พลังงานของการ์ด โดยการตะแคงการ์ดในแนวนอน (tapped)
 Flash Event = การ์ด event ที่สามารถเรียกใช้ได้นอกเหนือจากช่วงเวลาที่สามารถเรียก event ทั่วไปได้ (หรือเวทความเร็วสูง)

 เว็ปไซต์แนะนำ 
   - หน้าหลักของการ์ดเกมเดวาเคิร์ส
# ดาวเทียมวินาแซท 1
ดาวเทียมวินาแซท 1  เป็นดาวเทียมสื่อสารดวงแรกของเวียดนาม 

มูลค่า 200 ล้าน ดอลลาร์สหรัฐ ดำเนินการโดย บรรษัทไปรษณีย์และโทรคมนาคมเวียดนาม (วีเอ็นพีที) 

ส่งขึ้นด้วย จรวดคูรู จากฐานยิงในเฟรนช์เกียนา เมื่อ 12 เมษายน พ.ศ. 2550 http://www.manager.co.th/Home/ViewNews.aspx?NewsID=9510000030590
# เอ็ดมุนด์ วีลาโย
เอ็ดมุนด์ วีลาโย (Edmund Velayo) นักมวยสากลชาวฟิลิปปินส์ เกิดเมื่อ 22 กุมภาพันธ์ พ.ศ. 2527 ที่ เมือง ตาลัมบัน จังหวัดเซบู ประเทศฟิลิปปินส์ สถิติการชก 26 ครั้ง ชนะ 12 (น็อค 7) เสมอ 3 แพ้ 11 
 ประวัติ 
วีลาโยขึ้นชกมวยสากลครั้งแรกเมื่อ 28 มีนาคม พ.ศ. 2546 ชนะคะแนน รอย ฟูเอนเตส จากนั้นขึ้นชกชนะรวดมาตลอด มีเพียงเสมอโดยเทคนิคกับริกกี เซนีโก เนื่อจากวีลาโยถูกหัวชนแตกจนชกต่อไม่ได้ในยกที่ 3 เมื่อ พ.ศ. 2546 วีลาโยได้ขึ้นชิงแชมป์ครั้งแรกเมื่อ 30 เมษายน พ.ศ. 2547 โดยขึ้นชิงแชมป์โลกเยาวชนรุ่นมินิมัมเวท WBC แพ้คะแนน โอเล่ห์ดง ศักดิ์เสมอชัย จากนั้นวีลาโยยังคงขึ้นชกอย่างต่อเนื่อง เคยมาชกแพ้คะแนน เนตร ศศิประภายิมในไทย และมาชิงแชมป์โลกเยาวชนรุ่นฟลายเวท WBC เมื่อ 31 มีนาคม พ.ศ. 2549 แพ้คะแนนโดยเทคนิค ฟ้าเพชรน้อย ส.จิตรพัฒนา ไม่ได้แชมป์ จากนั้น วีลาโยชกแพ้และเสมอเป็นส่วนใหญ่ หลังจากขึ้นชกครั้งล่าสุดเมื่อ 21 กุมภาพันธ์ พ.ศ. 2552 ชนะคะแนน สตีฟ เดไมซิบ แล้วไม่ได้ขึ้นชกมวยอีกเลย
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกเยาวชนรุ่นมินิมัมเวท WBC เมื่อ 30 เมษายน 2547 แพ้คะแนน โอเล่ห์ดง ศักดิ์เสมอชัย ที่ นครราชสีมา
 ชิงแชมป์โลกเยาวชนรุ่นฟลายเวท WBC เมื่อ 31 มีนาคม 2549 แพ้คะแนน ฟ้าเพชรน้อย ส.จิตรพัฒนา ที่ กทม.
# ธนิตย์ จิตนุกูล
ธนิตย์ จิตนุกูล (ชื่อเล่น: ปื๊ด; เกิด 24 พฤศจิกายน พ.ศ. 2499 ที่อำเภอนาทวี จังหวัดสงขลา) ผู้กำกับภาพยนตร์ ผู้อำนวยการสร้าง นักเขียนบทภาพยนตร์ไทย  มีชื่อเสียงจากภาพยนตร์ไทย เรื่อง บางระจัน ที่ออกฉายในปี พ.ศ. 2543  นายกสมาคมผู้กำกับภาพยนตร์ไทยปี พ.ศ. 2561-2563

ธนิตย์ จิตนุกูล จบการศึกษาจากโรงเรียนช่างกลสยาม เริ่มงานในวงการภาพยนตร์จากการเป็นช่างเขียนโปสเตอร์  กำกับภาพยนตร์เรื่อง ซึมน้อยหน่อย กะล่อนมากหน่อย ในปี พ.ศ. 2528 คู่กับ อดิเรก วัฏลีลา (อังเคิล) เป็นภาพยนตร์แนววัยรุ่นที่ประสบความสำเร็จ

 ผลงานกำกับภาพยนตร์ 

 ซึมน้อยหน่อย กะล่อนมากหน่อย (2528)
 ปลื้ม (2529)
 อย่าบอกว่าเธอบาป (2530)
 ทั้งดวงใจให้หมดเลย (2531)
 สยึ๋มกึ๋ย (2534)
 กึ๋ยทู สยึมกึ๋ย 2 (2538)
 รักเอย (2539)
 เสือ โจรพันธุ์เสือ (2541)
 สวัสดีบ้านนอก (2542)
 บางระจัน (2543)
 ขุนแผน (2545)
 ขุนศึก (2546)
 คนเล่นของ (2547)
 102 ปิดกรุงเทพปล้น (2547)
 จี้ (2548)
 นรก (2548)
 Hak yae (2549)
ลาง หลอก หลอน (2549)
 แรกบิน (รักสยามเท่าฟ้า) (2551)
 สะใภ้บรื๋อ (2551) กำกับร่วม
 สลัดตาเดียวกับเด็ก 200 ตา (2551)
 ปาย อิน เลิฟ (2552)
 สามชุก (2552)
 บางระจัน 2 (2553)
 แก๊งค์ตบผี (2555)
 มหาราช 2 แผ่นดิน (2557)
 หยาดน้ำเพื่อชีวิต (2565)

 อำนวยการสร้าง 

 14 ตุลา สงครามประชาชน (2544)
 ชุมเสือแดนสิงห์ ตอนกระตุกติ่งเจ้าพ่อ (2545)
 แมนเกิน 100 แอ้มเกินพิกัด (2546)
บอดี้การ์ดหน้าเหลี่ยม (2547)
 คนเล่นของ (2547)
 จี้ (2548)
 นรก (2548)
ต้มยำกุ้ง (2548)
บอดี้การ์ดหน้าเหลี่ยม 2 (2550)
 ไชยา (2550)
 จี้ 2 (2552)
 สามวัน สองคืน รัก-เลิก-เลย (2555)
 ยังบาว (2556)
ต้มยำกุ้ง 2 (2556)
 รักภาษาอะไร (2557)

 ควบคุมงานสร้าง 

 ทองดี ฟันขาว (2560)

 ดูแลการผลิต 

 ล่าระเบิดเมือง (2542)

 อำนวยการผลิต 

 14 ตุลา สงครามประชาชน (2544)

 ลำดับภาพ 

 ทองดี ฟันขาว (2560)
 ฮักบี้ บ้านบาก (2562)

 โปรดิวเซอร์ 

 จี้ (2548)
 ไชยา (2550)
 รักสยามเท่าฟ้า (2551)
 สามวัน สองคืน รัก-เลิก-เลย (2555)
 ยังบาว (2556)
 นะโม OK (2557)
 รักภาษาอะไร (2557)
 ทองดี ฟันขาว (2560)
 ฮักบี้ บ้านบาก (2562)

 บทภาพยนตร์ 

 ซึมน้อยหน่อย กะล่อนมากหน่อย (2528)
 ปลื้ม (2529)
 อย่าบอกว่าเธอบาป (2530)
 บางระจัน (2543)
ลาง หลอก หลอน (2549)
 Hak yae (2549)
สะใภ้บรื๋อ..อ์อ์ (2551)
 รักสยามเท่าฟ้า (2551)
 นะโม OK (2557)
 รักภาษาอะไร (2557)
 จี้ 2 (2562)

 ผลงานแสดงภาพยนตร์ 

 ดีดสีและตีเป่า (2532) รับเชิญ
 โคลนนิ่ง คนก๊อปปี้คน (2542) รับบท แฟนหนังไทย
 ปอบ หวีด สยอง (2544) รับบท ช่างล้างท่อแอร์ 1 (รับเชิญ)
 ชื่อชอบชวนหาเรื่อง (2546) รับเชิญ
 ซุ้มมือปืน (2548) รับบท กำนันยิ้ม รับเชิญ
 Me...Myself (2550) รับบท ตำรวจ
 หลวงพี่เท่ง 2 รุ่นฮาร่ำรวย (2551) รับบท ชาวนา รับเชิญ
 อีส้ม สมหวัง ชะชะช่า (2552) รับบท จิ๊กโก๋ปื๊ด รับเชิญ
 ตุ๊กแกรักแป้งมาก (2557) รับบท ผู้ช่วยโปรดิวเซอร์ บ.ภาพยนตร์
 สะบายดี 2 ไม่มีคำตอบจาก..ปากเซ (2553) รับบท คนเสนอบทหนัง
 หยาดน้ำเพื่อชีวิต (2565)

 ผลงานกำกับละคร 

 กล้าไว้หัวใจไม่จนมุม (2542)
 คนทะเล (2549)
 สูตรรักพลิกล็อก (2556)

 ผลงานแสดงละครโทรทัศน์ 

 ดิน น้ำ ลม ไฟ (2552) (รับเชิญ)
 ตะวันเดือด (2554) รับบท นายอำเภอ (รับเชิญ)
# นีโน ซูอีโล
นีโน ซูอีโล  นักมวยสากลชาวฟิลิปปินส์ เกิดเมื่อ 17 มกราคม พ.ศ. 2525 ที่เมืองตูลูนัน จังหวัดโกตาบาโตเหนือ ประเทศฟิลิปปินส์ สถิติการชก 41 ครั้ง ชนะ 23 (น็อค 14) เสมอ 2 แพ้ 16 
 ประวัติ 
ซูอีโลขึ้นชกมวยสากลอาชีพครั้งแรกเมื่อ 29 กรกฎาคม พ.ศ. 2544 ชนะน็อค เฟอร์ดินาน ทารอย ยก 3 จากนั้น ขึ้นชกชนะรวดเป็นส่วนใหญ่ มีแพ้เพียงสองครั้ง และได้ชิงแชมป์ฟิลิปปินส์รุ่นมินิมัมเวทที่ว่างเมื่อ 3 สิงหาคม พ.ศ. 2545 ซึ่งเป็นฝ่ายแพ้คะแนน โรเดล มายอล ไม่ได้แชมป์ จากนั้น ซูอีโลได้ชิงแชมป์เยาวชนรุ่นมินิมัมเวท WBC และแชมป์ ABCO รุ่นมินิมัมเวทเมื่อ 31 มกราคม พ.ศ. 2546 แต่เป็นฝ่ายแพ้คะแนนโอเล่ห์ดง ศิษย์เสมอชัย ไม่ได้แชมป์อีก หลังจากนั้น ซูอีโลได้มาชกในประเทศไทยหลายครั้ง ในช่วง พ.ศ. 2547 – 2548 โดยมาชกแพ้คะแนน โอเล่ห์ดง ศักดิ์เสมอชัย แพ้น็อค ยอดแสนเก่ง พ.ชุมโชค ยก 4 แพ้คะแนน เนตร ศศิประภายิม และแพ้คะแนน แสงเพชร ส.สกุลภัณฑ์ จากนั้น ได้ชิงแชมป์ PABA รุ่นมินิมัมเวทก็เป็นฝ่ายแพ้คะแนนพรสวรรค์ ป.ประมุขไปเมื่อ 17 พฤษภาคม พ.ศ. 2548
 
ต่อมา ซูอีโลเลื่อนมาชกในรุ่นใหญ่ขึ้น และได้มาชิงแชมป์ PABA รุ่นฟลายเวทเมื่อ 31 สิงหาคม พ.ศ. 2549 แต่ก็แพ้คะแนน เด่นเก้าแสน เก้าวิชิต ต่อมา ซูอีโลประสบความสำเร็จได้ครองแชมป์ฟิลิปปินส์รุ่นฟลายเวท เมื่อ 21 เมษายน พ.ศ. 2550 เมื่อเป็นฝ่ายชนะคะแนน เชอร์วิน มานาทัด และต่อมาได้เลื่อนรุ่นมาชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 13 กุมภาพันธ์ พ.ศ. 2551 ซูอีโลเป็นฝ่ายชนะน็อค   ดาเนียล ดิโอลัน ยก 6 ได้แชมป์มาครอง และมาชกนอกรอบในไทย แพ้คะแนนวันดี สิงห์วังชาเมื่อ พ.ศ. 2551 ซูอีโลได้ชิงแชมป์ PABA เฉพาะกาลรุ่นฟลายเวทเมื่อ 25 ธันวาคม พ.ศ. 2552 แพ้คะแนน เทพฤทธิ์ ศิษย์หมอเส็ง หลังจากนั้น ซูอีโลก็แขวนนวมไป

 เกียรติประวัติ 
 แชมป์ฟิลิปปินส์รุ่นฟลายเวท (2550 - 2551)
 แชมป์ฟิลิปปินส์รุ่นซูเปอร์ฟลายเวท (2551 - 2552)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกเยาวชนรุ่นมินิมัมเวท WBC เมื่อ 31 มกราคม 2546 แพ้คะแนน โอเล่ห์ดง ศักดิ์เสมอชัย ที่ กทม.
 ชิงแชมป์ PABA รุ่นมินิมัมเวทเมื่อ 17 พฤษภาคม 2548 แพ้คะแนน พรสวรรค์ ป. ประมุข ที่ ศรีสะเกษ
 ชิงแชมป์ PABA รุ่นฟลายเวทเมื่อ 31 สิงหาคม 2549 แพ้คะแนน เด่นเก้าแสน เก้าวิชิต ที่ กทม.
 ชิงแชมป์ PABA รุ่นฟลายเวทเมื่อ 25 ธันวาคม 2552 แพ้คะแนน เทพฤทธิ์ สิงห์วังชา ที่ สุพรรณบุรี
# เรนาโต้ อินอล
เรนาโต อินอล (Renato Inal) นักมวยสากลชาวฟิลิปปินส์ สถิติการชก 17 ครั้ง ชนะ 8 (น็อค 5) แพ้ 9 
 ประวัติ 

อินอลขึ้นชกมวยสากลครั้งแรกเมื่อ 18 กุมภาพันธ์ พ.ศ. 2543 แพ้น็อค บัดดี ซัลวาดอร์ ยก 3 จากนั้น ขึ้นชกอีก 2 ครั้ง แพ้ 1ชนะ 1 ก็ได้ชิงแชมป์ฟิลิปปินส์รุ่นซูเปอร์เฟเธอร์เวทที่ว่าง  แพ้น็อค บ๊อบบี้ ปาเกียว ยก 11 ไม่ได้แชมป์ จากนั้น อินอลเดินทางไปชกที่อินโดนีเซียในช่วง พ.ศ. 2545 – 2546 ถึง 6 ครั้ง ชนะ 3 แพ้ 3 แล้วได้ขึ้นชิงแชมป์ฟิลิปปินส์รุ่นซูเปอร์เฟเธอร์เวทอีกครั้งเมื่อ 20 ธันวาคม พ.ศ. 2546 คราวนี้เป็นฝ่ายแพ้น็อคบ๊อบบี้ ปาเกียว ยก 6 ไม่ได้แชมป์ อินอลยังคงขึ้นชกต่อเนื่องมา และได้เดินทางมาชิงแชมป์เงารุ่นไลท์เวท WBC ที่ว่างในไทยเมื่อ 24 ธันวาคม พ.ศ. 2547 แพ้น็อค ซัดดัม เกียรติยงยุทธ ยก 4 จากนั้น อินอลขึ้นชกอีกแค่ครั้งเดียว ชนะน็อค อัล เดลิเกร์ ยก 4 เมื่อ 23 กรกฎาคม พ.ศ. 2548 จากนั้นก็แขวนนวมไป

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นไลท์เวท WBC เมื่อ 24 ธันวาคม 2547 แพ้น็อค ซัดดัม เกียรติยงยุทธ ยก 4 ที่ นครปฐม
# เทรซี่ มาคาลอส
เทรซี่ มาคาลอส  นักมวยสากลชาวฟิลิปปินส์ เกิดเมื่อ 28 ตุลาคม พ.ศ. 2508 สถิติการชก 44 ครั้ง ชนะ 29 (น็อค 13) เสมอ 3 แพ้ 12 
 ประวัติ 
มาคาลอสขึ้นชกมวยสากลครั้งแรกเมื่อ 17 กุมภาพันธ์ พ.ศ. 2527 แพ้น็อค อาเรียล ไทสัน ยก 4 จากนั้นขึ้นชกเสมออีกสองครั้ง จึงพบกับชัยชนะเป็นครั้งแรกโดยชนะคะแนน รามอน ลูปาซี ที่ฟิลิปปินส์ จากนั้น มาคาลอสก็ชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 30 ตุลาคม พ.ศ. 2529 ซึ่งมาคาลอสเป็นฝ่ายชนะน็อค ลิตเติล บากิโอ ยก 8 ได้แชมป์มาครอง จากนั้น มาคาลอสได้ขึ้นชิงแชมป์โลกรุ่นจูเนียร์ฟลายเวท IBF เมื่อ 29 มีนาคม พ.ศ. 2530 ที่เกาหลีใต้ ปรากฏว่าเป็นฝ่ายแพ้คะแนนชอย จุมฮวานไป หลังจากนั้น มาคาลอสขึ้นชกป้องกันแชมป์ฟิลิปปินส์ ก็เป็นฝ่ายแพ้แตก ซอนนี่ วิดัล ยก 8 เสียแชมป์ไป เมื่อ 4 กรกฎาคม พ.ศ. 2530

หลังจากนั้น มาคาลอสขึ้นชกชนะรวด รวมทั้งชนะน็อค ฤทธิชัย ลูกมิ่งขวัญ และทันใจ ดอนเจดีย์ นักชกไทยอีกด้วย หลังจากนั้น มาคาลอสขึ้นชิงแชมป์โลกกับชอยอีกครั้งที่ฟิลิปปินส์เมื่อ 4 พฤศจิกายน พ.ศ. 2531 ซึ่งคราวนี้มาคาลอสเป็นฝ่ายชนะคะแนนได้แชมป์โลกไปครอง มาคาลอสมาป้องกันแชมป์ครั้งแรกที่ไทย เมื่อ 2 พฤษภาคม พ.ศ. 2532 และเป็นฝ่ายแพ้คะแนนเมืองชัย กิตติเกษม เสียแชมป์ไป มาคาลอสยังข้องใจขอแก้มืออีกครั้งในอีก 5 เดือนต่อมา ซึ่งคราวนี้มาคาลอสเป็นฝ่ายแพ้น็อคเมืองชัยในยกที่ 7 ชิงแชมป์คืนไม่สำเร็จ หลังจากนั้น มาคาลอสยังขึ้นชกอย่างต่อเนื่อง แพ้บ้าง ชนะบ้าง และเคยมาชกนอกรอบ แพ้คะแนน ต่อศักดิ์ ศศิประภายิม และแพ้น็อค ดาวรุ่ง ชูวัฒนะ ยก 8 เมื่อ พ.ศ. 2536 มาคาลอสขึ้นชกมวยครั้งสุดท้ายเมื่อ 18 เมษายน พ.ศ. 2537 แพ้น็อค ทากาโตะ โทกูชิ ยก 3 จากนั้นก็แขวนนวมไป

 เกียรติประวัติ 

 แชมป์ฟิลิปปินส์รุ่นไลท์ฟลายเวท (2529 – 2530)
 แชมป์โลกรุ่นจูเนียร์ฟลายเวท IBF
 ชิง 4 พฤศจิกายน 2531 ชนะคะแนน ชอย จุมฮวาน ที่ ฟิลิปปินส์
 เสียแชมป์ 2 พฤษภาคม 2532 แพ้คะแนน เมืองชัย กิตติเกษม ที่ เวทีลุมพินี
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ฟลายเวท IBF เมื่อ 29 มีนาคม 2530 แพ้คะแนน ชอย จุมฮวาน ที่ เกาหลีใต้
 ชิงแชมป์โลกรุ่นจูเนียร์ฟลายเวท IBF เมื่อ 6 ตุลาคม 2532 แพ้น็อค เมืองชัย กิตติเกษม ยก 7 ที่ เวทีลุมพินี
# ปราบไพรี ป.ลาเสือ
ปราบไพรี ป.ลาเสือ สถิติการชก 2 ครั้ง ชนะ 1 (น็อค 1) แพ้ 1

 เกียรติประวัติ 
 แชมป์ประเทศไทยรุ่นซูเปอร์ฟลายเวท
 ชิง 26 มิถุนายน 2545 ชนะน็อค ขวัญชัย ศิษย์โสภา ยก 3
 สละแชมป์
# โรลันโด ปัสกวา
โรลันโด ปัสกวา (เกิด: 19 พฤศจิกายน พ.ศ. 2508) อดีตนักมวยสากลอาชีพชาวฟิลิปปินส์  มีสถิติการชกทั้งหมด 70 ครั้ง ชนะ 45 (น็อก 17) แพ้ 25 เป็นนักมวยที่เคยสร้างประวัติศาสตร์ "ช็อกโลก" เมื่อเป็นฝ่ายชนะน็อกอุมเบร์โต กอนซาเลซ แชมป์โลกชาวเม็กซิกันได้อย่างพลิกความคาดหมาย เมื่อปลายปี พ.ศ. 2533 แบบเดียวกับที่ สมาน ส.จาตุรงค์ ทำได้ในอีก 5 ปีต่อมา

 ประวัติ 
โรลันโด ปัสกวา เป็นนักมวยถนัดซ้าย (Southpaw) เป็นนักมวยที่มีสถิติการชกพื้น ๆ ไม่มีอะไรโดดเด่น แต่สามารถสร้างความตื่นตะลึงได้ด้วยการเอาชนะน็อกอุมเบร์โต กอนซาเลซ นักมวยชาวเม็กซิกัน เจ้าของตำแหน่งแชมป์โลก ไปได้ในยกที่ 6 ได้ครองแชมป์โลกในรุ่นไลต์ฟลายเวต สภามวยโลก (WBC) ไปอย่างไม่มีใครคาดคิด 

แต่หลังจากได้แชมป์โลกไปแล้ว ปัสกวาไม่สามารถป้องกันตำแหน่งแชมป์โลกได้เลย เมื่อพบกับ เมลชอร์ ค็อป คัสโตร นักมวยชาวเม็กซิกัน ในการป้องกันตำแหน่งครั้งแรกก็เสียแชมป์ไปทันที โดยแพ้น็อกไปในยกที่ 12 ยกสุดท้าย

จากนั้น ปัสกวาได้เดินทางไปชกในที่ต่าง ๆ ทั่วโลก รวมทั้งประเทศไทยหลายครั้งกับนักมวยไทย เนื่องจากชื่อเสียงที่สามารถชนะน็อกกอนซาเลซได้ แต่ปัสกวาก็มักแพ้มากกว่าชนะ โดยหลังจากเสียแชมป์โลกไปแล้ว ปัสกวาทำสถิติแพ้ไปถึง 19 ครั้ง และได้แขวนนวมไปในที่สุดในปี พ.ศ. 2542 หลังจากแพ้คะแนน 12 ยก มาพิชิต อุทัยเทวี ที่พัทยา

 เกียรติประวัติ 

 แชมป์โลกรุ่นไลต์ฟลายเวต WBC
 ชิง 19 ธันวาคม 2533 ชนะน็อก อุมเบร์โต กอนซาเลซ ยก 6 ที่ สหรัฐ
 เสียแชมป์ 25 มีนาคม 2534 แพ้น็อก เมลชอร์ ค็อบ คัสโตร ยก 10 ที่ สหรัฐ
 แชมป์ฟิลิปปินส์รุ่นซูเปอร์ฟลายเวต (2536 - 2539)
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นฟลายเวต WBC เมื่อ 28 เมษายน 2536 แพ้คะแนน ฉัตรชัย อีลิทยิม ที่ กทม.
 ชิงแชมป์โลกรุ่นจูเนียร์แบนตัมเวต IBF เมื่อ 26 พฤศจิกายน 2536 แพ้น็อก ฮูลิโอ ซีซาร์ บอร์บัว ยก 5 ที่ เม็กซิโก
 ชิงแชมป์ OPBF รุ่นจูเนียร์แบนตัมเวตเมื่อ 30 มกราคม 2537 แพ้คะแนน โกะห์ อินซิก ที่ เกาหลีใต้ 
 ชิงแชมป์โลกรุ่นจูเนียร์แบนตัมเวต WBF เมื่อ 8 มกราคม 2538 แพ้น็อก แซมซั่น กระทิงแดงยิม ยก 8 ที่ แพร่
# ปตานี
ปตานี  หรือเรียก ปตานีรายา  หรือ ปตานีเบอซาร์ ("ปตานีใหญ่") เป็นภูมิภาคประวัติศาสตร์ในส่วนเหนือของคาบสมุทรมลายู กินอาณาบริเวณจังหวัดภาคใต้ของประเทศไทย ได้แก่ จังหวัดปัตตานี ยะลา นราธิวาส และสงขลาบางส่วน

ภูมิภาคปตานีมีความสัมพันธ์ในอดีตกับซิงกอรา (สงขลา) ลิกอร์ (นครศรีธรรมราช) ลิกอร์ (ใกล้สุราษฎร์ธานี) และกลันตัน ย้อนไปถึงเมื่ออาณาจักรปัตตานีเป็นรัฐสุลต่านมลายูกึ่งเอกราชที่ถวายบรรณาการแก่ราชอาณาจักรสุโขทัยและอยุธยาของไทย รัฐสุลต่านปตานีได้รับเอกราชช่วงสั้น ๆ หลังกรุงศรีอยุธยาเสียแก่พม่าในปี 2310 แต่กลับมาอยู่ใต้การควบคุมของไทยอีกในรัชกาลพระบาทสมเด็จพระพุทธยอดฟ้าจุฬาโลก

ในช่วงปีหลังมีขบวนการแบ่งแยกซึ่งมุ่งตั้งรัฐอิสลามมลายู ชื่อ ปาตานีดารุสซาลาม (, ڤطاني د ارالسلام) ซึ่งกินอาณาบริเวณสามจังหวัดภาคใต้ของไทย การรณรงค์เกิดความรุนแรงหลังปี 2544 ทำให้เกิดปัญหาการก่อความไม่สงบยืดเยื้อและการใช้กฎอัยการศึก

ชื่อ

ตำนานก่อตั้งเมือง
ตามตำนาน ผู้ก่อตั้งปตานีเป็นรายาจากโกตามะลิฆา (Kota Malikha) นามพญาตูนักปา อินทิรา(Phaya Tunakpa Inthira) วันหนึ่งขณะที่พญาตูนักปาล่าสัตว์นั้น พระองค์ทอดพระเนตรกระจงเผือกที่สวยงามขนาดเท่าแพะวิ่งหนีหายไป พระองค์ทรงถามราษฎรว่าสัตว์ตัวนั้นหายไปไหน พวกเขาตอบว่า: "ปาตา นี ละฮ์!" ("หาดนี้แหละ!" ในภาษามลายูปัตตานี) พวกเขาค้นหากระจงแต่กลับพบชายชาวประมงวัยชราที่ระบุตนเองเป็น เจ๊ะตานี (Che' Tani) ชายชราพูดว่าตนถูกส่งโดยพระอัยกาของรายาเพื่อสร้างเมืองใหม่ที่อยู่ไกล แต่กลับป่วยระหว่างทาง เนื่องจากไปต่อไม่ได้ จึงหยุดอยู่ที่นี่ ภายหลังรายาสั่งให้สร้างเมืองในบริเวณที่กระจงหายตัวไป เมืองนั้นภายหลังเป็นปตานี ซึ่งเชื่อว่าตั้งชื่อตาม "หาดแห่งนี้" ที่กระจงหายตัวไป หรือตามชายชรานาม ปะตานี หมายถึง "พ่อตานี"

ปตานี, ปัตตานี
ในจังหวัดชายแดนภาคใต้ของประเทศไทย อักขรวิธีปัตตานี ปตานี และปาตานีกลายเป็นคำที่มีความขัดแย้งที่ใช้เรียกพื้นที่ที่ครอบคลุมจังหวัดปัตตานี , ยะลา, นราธิวาส และสงขลาบางส่วน โดยปตานีหรือปาตานีในภาษามลายูเขียนด้วยอักษร "t" ตัวเดียว แต่ในข้อมูลไทยเขียนตัว "t" สองตัว เมื่อเขียนเป็นภาษาไทย "ปตานี" (Patani) จึงออกเสียงต่างจาก "ปัตตานี" (Pattani) ส่วน "P'tani" เป็นศัพท์ภาษามลายูดั้งเดิมที่ใช้เรียกภูมิภาคนี้ โดยมีการใช้งานเป็นเวลานาน และมักไม่เขียนในภาษาไทย ดังนั้น ในขณะที่ "Patani" ในทางวิชาการเป็นคำเดียวกับ "P'tani" แต่ "Patani" ที่มี "t" ตัวเดียว มีความหมายแฝงทางการเมืองบางส่วน

ดูเพิ่ม
 อาณาจักรปัตตานี
 สี่รัฐมาลัย
# สมัยโบราณ
thumb|สาธารณรัฐโรมัน อารยธรรมที่โด่งดังอีกแห่งในสมัยโบราณ

สมัยโบราณ  ในความหมายที่เป็นสากล จะหมายถึง ช่วงเวลาที่มนุษย์รู้จักการตั้งถิ่นฐานถาวร สร้างอารยธรรม วัฒนธรรม อักษรต่าง ๆ ขึ้นมา ซึ่งในแต่ละประเทศ สมัยโบราณจะมาถึงเร็วหรือช้า จะไม่เท่ากัน ขึ้นอยู่กับว่าช่วงเวลาใดที่ประเทศนั้นอยู่ในช่วงสร้างและประดิษฐ์อารยธรรมที่จะเป็นหลักฐานยืนยันได้ว่าอารยธรรมของประเทศนี้เริ่มต้นขึ้นแล้ว ช่วงเวลานั้น ของประเทศนั้น ก็จะจัดอยู่ในช่วงสมัยโบราณ

สมัยโบราณโดยเฉลี่ยของโลกจะตรงกับ 3,500 ปีก่อนคริสตกาล - ค.ศ. 476 เพราะในช่วงเวลาดังกล่าว อารยรรมที่โด่งดังจำนวนมากของโลกถือกำเนิดในช่วงนี้ เช่น อารยธรรมโรมัน กรีก เมโสโปเตเมีย จีน อินเดีย อียิปต์ ฯลฯ นักประวัติศาสตร์ทั่วโลกจึงกำหนดช่วงเวลาดังกล่าวให้เป็นสมัยโบราณโดยเฉลี่ยของโลก

สมัยโบราณโดยเฉลี่ยของโลก สิ้นสุดใน ค.ศ. 476 เมื่อจักรวรรดิโรมันตะวันตกล่มสลายลง เหลือแต่จักรวรรดิโรมันตะวันออก ที่เปิดเมืองรับเอาศาสนาคริสต์เข้ามามีบทบาทสูงในสังคมโรมัน และอิทธิพลของโรมันก็แผ่ขยายไปทั่วยุโรป และไปทั่วโลก ทำให้โลกโดยรวมออกจากสมัยโบราณ เข้าสู่สมัยกลาง (Middle Ages)

ทางด้านอารยธรรมสมัยโบราณของต่างประเทศ โดยเฉพาะในแถบยุโรป มีอารยธรรมที่น่าสนใจเกิดขึ้นเป็นจำนวนมาก เช่น อารยธรรมอียิปต์ กรีก โรมัน บุคคลที่มีชีวิตอยู่ในช่วงหลายพันปีก่อน แล้วยังมีชื่อเสียงอยู่จนถึงปัจจุบันมีมากมาย เช่น จูเลียส ซีซาร์, คลีโอพัตรา รวมทั้งฟาโรห์หลายพระองค์แห่งอียิปต์

 สมัยโบราณในยุโรป 

สมัยโบราณในยุโรปหรือบางครั้งเรียกว่า “สมัยคลาสสิก”  เป็นคำกว้าง ๆ ที่ใช้เรียกสมัยของประวัติศาสตร์วัฒนธรรมที่มีศูนย์กลางอยู่ในบริเวณทะเลเมดิเตอร์เรเนียนที่ประกอบด้วยวัฒนธรรมของกรีกโบราณ และ โรมันโบราณที่เรียกรวมกันว่าโลกกรีก-โรมัน

ยุคโบราณโดยทั่วไปเริ่มขึ้นเมื่อมีการบันทึกมหากาพย์โดยโฮเมอร์เมื่อราว 800 ถึง 700 ปีก่อนคริสต์ศักราช และดำเนินต่อมาจนถึงการรุ่งเรืองของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 ยุคโบราณสิ้นสุดลงเมื่อเกิดการสลายตัวของวัฒนธรรมคลาสสิกในตอนปลายของยุคโบราณตอนปลาย (Late Antiquity) (ค.ศ. 300-ค.ศ. 600) ที่คาบต่อไปยังสมัยยุคกลางตอนต้น (ค.ศ. 600-ค.ศ. 1000)

ยุคโบราณมักจะหมายถึงมุมมองอันเป็นอุดมคติของยุคของผู้คนในสมัยต่อมาเช่นในคำกล่าวของเอดการ์ อัลเลน โพ ที่ว่า “ความรุ่งโรจน์ในกาลครั้งหนึ่งของกรีกโบราณ, ความยิ่งใหญ่ในกาลครั้งหนึ่งของโรมันโบราณ!”Poe EA (1831). "To Helen"

วัฒนธรรมของกรีกโบราณมีอิทธิพลอันยิ่งใหญ่ต่อภาษา การปกครอง ระบบการศึกษา ศิลปะ และ สถาปัตยกรรมของโลกยุคใหม่ เป็นเชื้อเพลิงของยุคฟื้นฟูศิลปวิทยาของยุโรปตะวันตกและอีกครั้งหนึ่งในยุคฟื้นฟูคลาสสิกในคริสต์ศตวรรษที่ 18 และ 19

2,800 ปีก่อน ในเอเซีย เป็นยุคทองของราชวงศ์โจว ของจีน มีตำนานนาจา เกิดจากดอกบัว มี 3 เศียร 6 กร มีเทพนักรบเอ้อหลางพร้อมเทพสุนัขคู่ใจ
# จอห์น แรมโบ้
จอห์น แรมโบ้ เป็นตัวละครยอดนิยมในภาพยนตร์แอ็กชัน   ซึ่งสวมบทบาทโดยซิลเวสเตอร์ สตอลโลน  ซึ่งตัวละครนี้ถูกสร้างขึ้นโดยเดวิด มอร์เรลล์  ในบทประพันธ์ของเขาที่ชื่อว่า First Blood

ภาพยนตร์ชุดแรมโบ้  สร้างมาแล้วทั้งหมด 4 ภาค  ตามลำดับดังนี้ 
 แรมโบ้ นักรบเดนตาย ฉายใน พ.ศ. 2525
 แรมโบ้ นักรบเดนตาย 2 ฉายในปี พ.ศ. 2528
 แรมโบ้ 3 ฉายใน พ.ศ. 2531
 แรมโบ้ 4 นักรบพันธุ์เดือด ฉายใน พ.ศ. 2551
 แรมโบ้ 5 นักรบคนสุดท้าย ฉายใน พ.ศ. 2562

โดยภาพยนตร์ชุดแรมโบ้   จะเป็นเรื่องราวของ จอห์น แรมโบ้  อดีตทหารผ่านศึกเวียดนาม ผู้ซึ่งมีความสามารถในการเอาตัวรอด  ใช้อาวุธ  หรือสู้แบบมือเปล่าได้อย่างดีเยี่ยม

 ที่มาของแรมโบ้ 
จากบทประพันธ์ของเดวิด มอร์แรล จอห์น เจมส์ แรมโบ้ (John James Rambo) หรือ จอห์น เจ. แรมโบ้  เกิดเมื่อวันที่ 6 กรกฎาคม  พ.ศ. 2490  ที่เมืองโบวี  รัฐแอริโซนา  ประเทศสหรัฐอเมริกา  เป็นชาวอเมริกันชนเผ่านาวาโฮ  โดยพ่อและแม่ของเขามีเชื้อสายเยอรมัน  แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School)  ในปี พ.ศ. 2508  และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509  เขาได้ออกศึกในสงครามเวียดนามในเดือนกันยายน ปีพ.ศ. 2509  และกลับมาที่กองทัพอีกครั้งในปี พ.ศ. 2510  และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512  แล้วกลับไปรบที่สงครามเวียดนามอีกครั้ง  ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ  ใกล้กับชายแดนของจีน-เวียดนาม   และถูกกักตัวไว้ในค่ายของเชลยสงคราม  ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า   แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515

แรมโบ้ได้รับเกียรติยศต่างๆ และได้ออกจากกองทัพเมื่อวันที่ 17 กันยายน  พ.ศ. 2517

 คำโปรยของแรมโบ้แต่ละภาค 

 First Blood แรมโบ้ นักรบเดนตาย 
"STALLONE.
"This time he's fighting for his life."

"สตอลโลน  ครั้งนี้เขาต่อสู้เพื่อชีวิตของเขาเอง"

 Rambo : First Blood Part II แรมโบ้ นักรบเดนตาย 2 
"They sent him on a mission and set him up to fail. But they made one mistake.
"They forgot they were dealing with Rambo."

"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"

 Rambo III แรมโบ้ 3 
"The first was for himself. The second was for his country.
"This time it's for his friend."

"ครั้งแรกเพื่อตัวเขาเอง  ครั้งที่สองเพื่อประเทศของเขา  ครั้งนี้สำหรับเพื่อนของเขา"

 Rambo แรมโบ้ 4 นักรบพันธุ์เดือด 
"Live for nothing or die for something."
"อยู่อย่างว่างเปล่า หรือตายเพื่อบางสิ่ง"

 Rambo Last Blood แรมโบ้ 5 นักรบคนสุดท้าย 

 สมุดภาพ